CELEX: 62015CN0441
Language: el
Date: 2015-08-12 00:00:00
Title: Υπόθεση C-441/15: Αίτηση προδικαστικής αποφάσεως την οποία υπέβαλε το Finanzgericht Bremen (Γερμανία) στις 12 Αυγούστου 2015 — Madaus GmbH κατά Hauptzollamt Bremen

30.11.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 398/14
            
         Αίτηση προδικαστικής αποφάσεως την οποία υπέβαλε το Finanzgericht Bremen (Γερμανία) στις 12 Αυγούστου 2015 — Madaus GmbH κατά Hauptzollamt Bremen
   (Υπόθεση C-441/15)
   (2015/C 398/17)
   Γλώσσα διαδικασίας: η γερμανική
   
      Αιτούν δικαστήριο
   
   Finanzgericht Bremen
   
      Διάδικοι στην υπόθεση της κύριας δίκης
   
   
      Προσφεύγουσα: Madaus GmbH
   
      Καθού: Hauptzollamt Bremen
   
      Προδικαστικό ερώτημα
   
   Έχει η συνδυασμένη ονοματολογία του παραρτήματος I του κανονισμού (ΕΟΚ) 2658/87 (1) του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο, όπως τροποποιήθηκε με τον εκτελεστικό κανονισμό (ΕΕ) 927/2012 της Επιτροπής, της 9ης Οκτωβρίου 2012, περί τροποποίησης του παραρτήματος Ι του κανονισμού (ΕΟΚ) αριθ. 2658/87 του Συμβουλίου, για τη δασμολογική και στατιστική ονοματολογία και το κοινό δασμολόγιο, την έννοια ότι πρώτη ύλη με την ονομασία «DESTAB Calcium Carbonate 90SE Ultra 250», για την παρασκευή δισκίων ασβεστίου υπό μορφή απλών, αναβραζόντων και μασωμένων δισκίων, αποτελούμενη από καθορισμένης χημικής συστάσεως ανθρακικό ασβέστιο σε σκόνη και από τροποποιημένο άμυλο που έχει προστεθεί για τους σκοπούς της βελτιωμένης δυνατότητας δισκιοποιήσεως, ως προς την οποία διαπιστώθηκε—δυνάμει του κανονισμού (ΕΕ) 118/2010 της Επιτροπής, της 9ης Φεβρουαρίου 2010, για την τροποποίηση του κανονισμού (ΕΚ) αριθ. 900/2008 για τον καθορισμό των μεθόδων αναλύσεως και άλλων διατάξεων τεχνικού χαρακτήρα που είναι απαραίτητες για την εφαρμογή του καθεστώτος εισαγωγών ορισμένων εμπορευμάτων που προέρχονται από τη μεταποίηση γεωργικών προϊόντων— περιεκτικότητα σε άμυλο μικρότερη του 5 % κ.β., πρέπει να κατατάσσεται στη διάκριση 3824 9097 990;
   
      (1)  ΕΕ L 256, σ. 1, όπως τροποποιήθηκε με τον εκτελεστικό κανονισμό (ΕΕ) 927/2012 της Επιτροπής, της 9ης Οκτωβρίου 2012, περί τροποποίησης του παραρτήματος Ι του κανονισμού (ΕΟΚ) αριθ. 2658/87 του Συμβουλίου, για τη δασμολογική και στατιστική ονοματολογία και το κοινό δασμολόγιο (EE L 304, σ. 1).